**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 101/18.05.2016 г.**

Днес 18.05.2016 г. в 12.00 часа, в гр. Монтана, ОИК – Монтана проведе заседание. На него присъстваха: /Габриела Димитрова, Петя Гачовска,Румен Гоцов, Елизабета Ценкова, Сергей Тихолов, Петко Петков, Атанаска Кръстева, Йордан Александров, Камелия Александрова, Цена Димитрова, Ивайло Иванов Георгиев/ единадесет от състава на ОИК – Монтана. Председателят на ОИК – Габриела Илиева Димитрова - Николова, откри заседанието.

 Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Разглеждане на постановление за отказ да се образува досъдебно производстно по преписка № 225/2016 г. по описа на РП – Лом.
2. Разни.

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

 ОБЩИНСКА ИЗБИРАТЕЛНА КОМИСИЯ МОНТАНА единодушно и поименно,

РЕШИ:

ПРИЕМА проекта за дневен ред на 18.04.2016 г. както следва:

1. Разглеждане на постановление за отказ да се образува досъдебно производстно по преписка № 225/2016 г. по описа на РП – Лом;
2. Разни.

 По т.1 от дневния ред докладва г-жа Габриела Димитрова.

В ОИК – Монтана е постъпило постановление за отказ да се образува досъдебно производство по преписка № 225/2016 г. по описа на РП - Лом с вх. № 461/18.05.2016 г. в регистъра на ОИК – Монтана.

От така представеното постановление е видно, че РП - Лом е сезирана от ЦИК, във връзка с гласуването на лицето Христо Димитров Христов, с постоянен адрес: с. Страшимирово, обл. Варна и настоящ адрес : гр. Лом, ул. „Райко Даскалов” № 18, не е подал в законоустановения срок заявление за гласуване по настоящ адрес и не е вписан в избирателния списък за гласуване.

В деня на изборите същият е бил застъпник и в СИК № 122400052 в кв. „Момин брод”, гр. Лом и се е снабдил с удостоверение изх. № 617/20.09.2015 г., за което е и допуснат да гласува от представителите на СИК.

РП – Лом е констатирала, че не са налице достатъчно данни за образуване на досъдебно производства, поради липса на престъпление по чл. 168, НК и е отказано образуването на наказателно производство спрямо лицето Христо Димитров Христов.

С оглед на това, че е дописан в избирателния списък, по неопределения от ИК – начин РП – Лом, е констатирала, че има данни за извършено административно нарушение.

РП- Лом е задължила ОИК – Монтана да й представи в 15- дневен срок, за резултата относно преценката за образуване на административнонаказателна преписка.

С оглед разпоредбата на чл. 74 от ИК, назначаването на общинските избирателни комисии за всяка община при избора за общински съветници и кметове се извършва от ЦИК – 50 дни преди изборния ден.

В конкретният случай, лицето спрямо когото е сезирана от ЦИК РП – Лом, е с настоящ адрес гр. Лом. Същият е упражнил правото си на глас и е дописан списъка под чертата в СИК № 122400052 - гр. Лом, кв. „Момин брод” – училището.

ОИК – Монтана, е назначена от ЦИК с решение № 1856 –МИ/НР от 04.09.2015 г. и може да упражнява правомощията си съгласно разпоредбите на ИК, единствено и само на територията на община Монтана, но не и на територията на община Лом.

ОИК – Лом е компетентна да упражни правомощията си визирани в ИК относно, както налагане на административно наказание на лицето Христо Димитров Христов, така и да уведоми за това РП – Лом.

Поради тази причина следва да се премине към процедурно решение да бъде изпратено постановлението на РП – Лом на ОИК – Лом.

След което се премина към дебати. Такива имаше. Петко Кирилов изрази становище, че подкрепя изразеното, но освен това предлага да се изпрати и до РП – Лом, становище относно това, че не е в компетенциите на ОИК – Монтана да предприема каквито и да е било действия относно административнонаказателна отговорност на лицето Христо Димитров Христов, като същото становище да бъде изготвено от председателя на ОИК – Монтана.

Становището беше подкрепено от Сергей Тихолов, Елизабета Ценкова, Цена Димитрова, Атанаска Ангелова и Румен Гоцов, Ивайло Иванов Георгиев. След което се премина към гласуване.

Общинска избирателна комисия Монтана, поименно и единодушно, взе следното,

ПРОЦЕДУРНО РЕШЕНИЕ:

ДА СЕ изпрати незабавно постановление за отказ за образуване на досъдебно производство № 225/18.04.2016 г. на РП – Лом на Общинска избирателна комисия – Лом по компетентност.

ЗАДЪЛЖАВА председателя на ОИК – Монтана да изготви писмено становище до РП – Лом.

Поради факта, че ОИК – Монтана, не е сезирал РП- Лом, а ЦИК както и обстоятелство, че се касае за друга ОИК - Лом, следва да бъде сезира ЦИК с оглед правомощията й визирани в чл. 57 от ИК. Предлагам да се приеме процедурно решение за изпращане на заверено копие от постановлението на ЦИК.

След което се премина към дебати. Такива имаше. Цена Димитрова изрази становище, че е съгласна да се изпрати, тъй като РП – Лом е сезирана от ЦИК и тя може да обжалва по чл. 213, ал. 1 и 2 от НПК постановлението за отказ да се образува досъдебно произвоство. Елизабета Ценкова изрично подчерта, че когато е подаван сигнала, от ЦИК те са имали копия от избирателните списъци, докато ОИК – Монтана няма такива, както и това, че гласуването не се извършило на територията на община Монтана така, че е редно да се изпрати до ЦИК отказа. Становищата бяха подкрепени от Сергей Тихолов, Йордан Александров, Атанаска Ангелова, Петко Кирилов, Петя Гачовска, Румен Гоцов, Петя Гачовска. След което се премина към гласуване.

Общинска избирателна комисия Монтана, поименно и единодушно, взе следното,

ПРОЦЕДУРНО РЕШЕНИЕ:

ДА СЕ изпрати заверено копие на постановление за отказ да се образува досъдебно производстно на прокурор Валери Илиев при РП – Лом по преписка № 225/2016 г. по описа на РП – Лом.

По т. 2 Разни.

Председателят на ОИК – Монтана разясни, че решението по адм. дело № 187/2016 г. по описа на Административен съд – Монтана е влязло в сила и следва да се архивират документите по него. Разгледани бяха процедурни въпроси.

С оглед на изложеното повдигнат беше въпроса след приключване дейността и съобразно решение да се изпрани искане до ЦИК за заплащане за определяне на възнаграждения на членовете на ОИК - присъствали на заседанията/ дежурствата, поради което ОИК – Монтана, единодушно и поименно при следното,

ПРОЦЕДУРНО РЕШЕНИЕ:

ДА СЕ изпрати искане до ЦИК за 18.05.2016 г., окомплектовано съобразно решение № 2901-МИ/05.11.2015 г. на ЦИК за заплащане на проведените заседания/ дежурства за всички присъстващи от състава на ОИК – Монтана.

 Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов